Хатыйп Госман

**Хатыйп Госман**, Хатыйп Госман улы Госманов (Усманов) (*[[1908 ел]]ның [[21 май|21 мае]], [[Россия империясе|РИ]], [[Пермь губернасы]], [[Уса өязе]], [[Сулмаш]] — [[1992 ел]]ның [[12 февраль|12 феврале]], [[РФ]], [[ТР]], [[Казан]]*) – Бөек Ватан сугышында катнашкан әдәбият галиме, язучы, педагог, филология фәннәре докторы (*[[1962 ел|1962]]*), профессор (*[[1964 ел|1964]]*). Казан дәүләт университетының татар әдәбияты кафедрасы профессоры (*[[1975 ел|1975]]—[[1989 ел|1989]]*). Татарстан АССР атказанган фән эшлеклесе (*[[1968 ел|1968]]*). ССРБ язучылар берлеге әгъзасы (*[[1939 ел]]дан*).

## Тәрҗемәи хәле
1908 елның 21 маенда Пермь губернасы Уса өязе Рипкәү волосте (*хәзерге* Пермь крае Чернушка районы) Сулмаш авылында мәзин гаиләсендә туган. Туган авылында башта кадими, аннары совет башлангыч татар мәктәбен, күрше Рябки авылында җидееллык рус мәктәбен тәмамлый. 1926 елда Казанга килә, дүртьеллык рабфакка укырга керә, ләкин «чит элемент» дигән сәбәп белән (*мәзин улы*), бер елдан аннан куыла. Башка уку йортларында укуын дәвам итү мөмкинлегеннән мәхрүм ителә. Рабфактан куылгач, Казан хезмәт биржасында наданлыкка каршы көрәш кампаниясендә катнаша, туган авылына кайтып башлангыч мәктәп укытучысы булып эшли. 1929 елның сентябреннән Свердловск татар педагогика укуханәсендә китапханә мөдире. «Динсезләр» гәҗитендә (*[[1929 ел|1929]]—[[1932 ел]]ларда Казанда нәшир ителгән*) эшли. «Кырлар лирикасы» исемле шигырь китабы чыгара. Ибраһим Газиның әлеге китап хакында «Кулак лирикасы» дигән тәнкыйть мәкаләсеннән соң, яшь шагыйрьгә матбугат мәйданы киселә, аның язганнары беркайда да басылмый. Казанны ташлап китәргә мәҗбүр була.

1931—1935 елларда туган авылында җир эшендә, соңрак «Эшче», «Коммунист» (*[[Мәскәү]]*), «Яшь сталинчы» (*[[Казан]]*), «Социализм юлы» (*[[Свердловск]]*), «Сталинчы» (*[[Әстерхан]]*) гәҗитләрендә әдәби хезмәткәр булып эшли. Свердловскда «Кан тавышы» исемендә хикәяләр китабы басылып чыга

1935 елда Казанга килеп, махсус конкурс аша узып, Казан дәүләт педагогия институтына укырга керә һәм 1939 елда татар теле бүлеген бик яхшыга тәмамлый. Алабуга укытучылар институтында укытучы, Казан дәүләт педагогия институтының Көнбатыш Европа әдәбиятлары кафедрасы ассистенты, Максим Горкий йорт-музеенда фәнни хезмәткәр булып эшли. 1937 елда «Йосыф» исемле повесте һәм балалар өчен «Мин күккә күтәреләм» дигән хикәясе китап итеп басыла.

1941—1945 еллларда Бөек Ватан сугышында: «Ватан өчен» фронт гәҗитендә хәрби хәбәрче, саперлар бригадасы офицеры.  Сугышны Алманиянең Мекленбург өлкәсе Гюстров шәһәрендә тәмамлый. Фронтта вакытта «Ялкынлы йөрәк» (*[[1943 ел|1943]]*), «Ут сызыгында» (*[[1945 ел|1945]]*) исемле проза әсәрләре яза.

1946 елда хәрби хезмәттән азат ителә. 1946—1951 елларда Казан дәүләт педагогия институтының Көнбатыш Европа әдәбиятлары кафедрасы өлкән укытучысы. 1951 елда «Һади Такташ иҗатында эстетик идеяләрнең үсеше» темасына кандидатлык, 1962 елда «Социалистик революция һәм татар поэзиясе темасына докторлык диссертацияләре яклый. 1951—1960 елларда Казан дәүләт университетының татар теле һәм әдәбияты, 1960—1972 елларда татар әдәби»яты кафедрасы мөдире.

## Фәнни кызыксынулар өлкәсе
Х. Госман — төрки-татар әдәбиятының төрле тармакларында һәм чорларында эшләгән киң колачлы галим. Аның төп гыйльми хезмәтләре XX гасыр татар сүз сәнгатен һәм шигырь төзелешен яктыртуга багышланган. Шулай ук Тукайгача чор татар әдәбияты, аерым әдипләр турындагы китаплары, дәреслекләр, текстологик хезмәтләре бар.

Монографияләре: «Такташ поэзиясе» (*[[1953 ел|1953]]*), «Бөек Октябрь революциясе һәм Гражданнар сугышы чорында татар поэзиясе» (*[[1960 ел|1960]]*), «Егерменче елларда татар поэзиясе» (*[[1964 ел|1964]]*), «Татар шигыре» (*[[1964 ел|1964]]*), «Шигырь төзелеше» (*[[1967 ел|1967]], [[1975 ел|1975]]*), «Шигърият гомере» (*[[1978 ел|1978]]*), «Әдәбият теориясе» (*[[1980 ел|1980]]; [[Зәет Мәҗитов|З. Мәҗитов]] белән берлектә*), «Древние истоки татарского стиха» (*[[1984 ел|1984]]*), «Тюркский стих в средние века» (*[[1987 ел|1987]]*) һ. б.

Текстологик хезмәтләре: Котбның «Хөсрәү вә Ширин» поэмасы (*[[1969 ел|1969]], гарәп графикасында, ике кисәк*), Хисам Кятибнең «Җөмҗөмә солтан» дастаны *([[1970 ел|1970]], шәрех-аңлатмалар белән*), Сәйф Сараиның «Китабе Гөлестан бит-төрки» поэмасы (*[[1980 ел|1980]]*), «Борынгы төрки һәм татар әдәбиятының чыганаклары» (*XIV-XVIII йөз шагыйрьләренең әсәрләре, [[1981 ел|1981]]*) һ. б.
Берничә фән кандидаты әзерләгән (*[[Галимҗан Гыйльманов]], [[Әнвәр Шәрипов]] һ. б.*)
Тәрҗемә өлкәсендә дә эшли: Ф. Шиллер, У. Уитмен, Р. Тагор, Д. Бедный әсәрләрен татарчага тәрҗемә итә.

## Китаплары

1992 елның 12 гыйнварында вафат. Казанның Татар зиратында җирләнгән.
Туган авылы Сулмашта истәлек тактасы куелган.

## Бүләкләре, мактаулы исемнәре
* Кызыл Йолдыз ордены  
* 1968 — Татарстан АССР атказанган фән эшлеклесе 
* Хөрмәт Билгесе ордены

## Искәрмәләр

## Әдәбият
# *[[Рәис Даутов|Даутов Р. Н.]], Нуруллина Н. Б*. Совет Татарстаны язучылары. К.: ТКН, 1986.
# *[[Хатыйп Миңнегулов]]*. Хатип Усманович Усманов. К.: КФУ нәшрияты, 2002.
# Хатыйп Госман. // Әдипләребез: биобиблиографик белешмәлек: 2 томда. К.: ТКН, 2009, 406-408нче бит.

## Сылтамалар

* Хатыйп Госман. Татарстан язучылар берлеге сайты

## Моны да карагыз

Төркем:Татар язучылары
Төркем:Казан дәүләт педагогия институтын тәмамлаучылар
Төркем:Филология фәннәре докторлары
Төркем:Профессорлар
Төркем:Вуз укытучылары
Төркем:Әдәбият галимнәре
Төркем:Татар галимнәре
Төркем:Әдәби тәнкыйтьчеләр
Төркем:Татарстанның атказанган фән эшлеклеләре
Төркем:Бөек Ватан сугышында катнашучылар